tomron87/hebrew-wikipedia-sentences-corpus huggingface dataset:
Sixpence None the Richer הוא אלבומה השלישי של הלהקה האמריקאית Sixpence None the Richer, אשר יצא ב-22 בנובמבר 1997.
האלבום כולל את השיר Kiss Me, אשר הופיע גם בפסקול של סרט הקולנוע "יש לה את זה" וכן באחד מפרקי סדרת הנעורים המצליחה דוסון קריק, זכה להצלחה רבה והביא ללהקה חשיפה רבה ברחבי העולם.
באלבום להיט נוסף - גרסת כיסוי לשירה של להקת The La's - There She Goes.
מאט סלוקום - גיטרה, צ'לו, כלי נגינה אחרים
ג'סטין קארי, כריס דונוהיו - בס
פיל מדיירה - אורגן האמונד
דייוויד דייווידסון, פיטר היירקה, אנטואן סילברמן - כינור
Skid Row (סקיד רו) היא להקת הבי מטאל שהוקמה ב-1986 בניו ג'רזי.
פרסומה הגדול של הלהקה החל כאשר הלהקה יצאה לסיבוב הופעות כלהקת החימום של בון ג'ובי, מה שהיטיב ללהקה והקל על פריצתה לסצנת הרוק האמריקאית.
הם אלו שהביאו את הלהקה לפרסום ולמכירת של למעלה מ-5 מיליון עותקים של אלבום הבכורה שלהם.
סולן הלהקה סבסטיאן באך יצר כמה פרובוקציות במהלך שנותיו בלהקה בשל הלך רוחו הפרוע.
עם עליית הפופולריות של הגראנג' בתחילת שנות ה-90, סבלה הלהקה מפופולריות נמוכה יותר.
אומנם אלבומה השני הצליח מבחינה מסחרית, אך לאחריו דעכה הצלחת הלהקה.
בשנת 1998 עזב באך מן הלהקה לטובת קריירת סולו, והוחלף בסולן חדש בשם ג'וני סולינג.
"Sk8er Boi" הוא הסינגל השני מתוך אלבום הבכורה של אבריל לאבין, Let Go.
הסינגל יצא בשנת 2002 והגיע למקום העשירי במצעד הבילבורד הוט 100 והפך לסינגל השני של לאבין אשר נכנס לעשרת המובילים בארצות הברית.
בנוסף, הגיע הסינגל למקום השמיני במצעד הסינגלים הבריטי ולמקום השלישי במצעד המוזיקה האוסטרלי.
השיר נכתב על ידי אבריל לאבין ו"המטריקס" (סקוט ספוק, לאורן כריסטי וגרהם אדוורדס), והופק על ידי המטריקס.
בשיר מסופר על סיפור חיזור סוער בין ה"סקייטר בוי" לבין הנערה ה"צפונית", אשר רוקדת בלט.
ארגוןרשימהמיקוםמקורבילבורד500 שירי הפופ של כל הזמנים225
לאחר יציאת הקליפ, הוגשו בקשות רבות לחולצת בית ספר, ולבסוף נפתח אתר המאפשר לקנות חולצות אלו.
מצעד (2002)מיקוםמצעד הסינגלים של ניו זילנד240 המובילים בספרד1מצעד הסינגלים בקנדה2840 המובילים באיטליה10בילבורד הוט 10010מצעד הסינגלים בממלכה המאוחדת8מצעד הסינגלים באירלנד6מצעד הסינגלים באוסטרליה3המצעד הכלל עולמי6מצעד הסינגלים במקסיקו1מצעד שוודיה12מצעדי הסינגלים בוונצואלה6
מקוםתאריםמכירות (RIAA)פלטינה 3×3,000,000בריטניה (BPI)פלטינה600,000 מכירות + הזרמת מדיה בלבד
Sitting Targets הוא אלבום משנת 1981 של היוצר הבריטי פיטר האמיל.
באלבום זה, לראשונה בקריירה שלו, לא נושא פיטר האמיל בשורה מוזיקלית חדשה.
למרות שקיימת הסכמה רחבה הן בקרב המבקרים והן בקרב אוהדיו שזהו אלבום טוב ומגוון, לראשונה האמיל חדל להוביל למחוזות לא מוכרים.
בכך התנתק מלמעלה מעשור של יצירה שבה הגדיר גבולות חדשים עשרות פעמים.
ברובו זהו אלבום קליט מוזיקלית, אך ללא התחנחנות.
תוכן השירים נותר "האמילי" כתמיד: שיר על אהבה (Empress's Clothes), שיר קינה (Ophelia), חרטה ובדידות (Glue, Hesitation, Stranger Still ו־What I Did הפאנקיסטי).
Six Feet Under הוא הפסקול של סדרת הדרמה המצליחה של HBO, עמוק באדמה.
לסדרה יצאו שני פסקולים המאגדים בתוכם את מיטב השירים שהופיעו בסדרה לצד רצועות מקוריות מאת תומאס ניומן.
Six Feet Under הוא הפסקול הראשון של הסדרה שיצא לאור ב-5 במרץ 2002 תחת חברת התקליטים יוניברסל מיוזיק גרופ.
האלבום זכה לדירוג של 3.5 כוכבים באתר Allmusic.
Spooky - קלאסיקס איי וי (2:50)
Mis Dos Pequeñas - אורלנדו קאצ'יטו לופז (4:04)
2: Everything Ends הוא הפסקול השני של הסדרה שיצא ב-21 ביוני 2005 תחת חברת התקליטים אסרלוורקס.
האלבום נבחר במקום 93 ברשימת 100 האלבומים הגדולים של שנת 2005 באתר אמזון וזכה לדירוג של 3 כוכבים באתר Allmusic.
Cold Wind - ארקייד פייר (3:24)
SketchUp (תעתיק: סקצ'אפ) היא תוכנת מידול תלת־ממדית שתוכננה עבור אדריכלים, יוצרי סרטים, מתכנתי משחקי מחשב ומקצועות נלווים, אך נוחה לשימוש גם ללא ידע נרחב מוקדם.
התוכנה מאפשרת הצבת מודלים בתוך Google Earth על מנת להקל על השימוש בה.
SketchUp פותחה על ידי חברת Last Software@ בקולורדו, שאותה ייסד בראד של בשנת 1999, לראשונה באוגוסט 2000 ככלי ליצירת תוכן תלת־ממדי, עם הסלוגן "תלת־ממד לכולם" (3D for everyone).
התוכנה זכתה בפרס "בחירת הקהילה" בשנת 2000. המפתח להצלחתה המוקדמת הייתה תקופת למידה קצרה מאשר תוכנות תלת־ממד אחרות.
גוגל רכשה את החברה ב-14 במרץ 2006. החברה התחילה לעבוד על תוסף ל-Google Earth.
ב-9 בינואר 2007 יצאה הגרסה השישית של התוכנה, שכללה כלים חדשים וגרסת הבטא של Google SketchUp Layout.
תוסף זה כולל כלים וקטוריים, וכלים לפריסת העמוד שנועדו להקל על אנשי מקצוע ליצור מצגות בלי לקפוץ לתוכנות צד שלישי.
תכונות אחרות נוספו לאפשר למשתמש את היכולת להתמקד עם הסמן ו"לעקוב" סביב אובייקט.
ב-9 בפברואר 2007 עדכון תחזוקה יצא.
זהו תיקון של מספר באגים, אבל לא הביא תכונות חדשות.
ב-17 בנובמבר 2008 יצא SketchUp 7, שמציע שילוב של רכיב הדפדפן של SketchUp עם Google 3D Warehouse, רכיבים דינמיים המגיבים כראוי, ביצועים משופרים ו-Layout 2. התמיכה עבור Windows 2000 הוסרה.
ב-1 בספטמבר 2010 יצא SketchUp 8. השיפורים כוללים, בין השאר, מודלים עם מיקום גאוגרפי עם גוגל מפות, הדמיות צבע מדויקות יותר, תמונות ממוזערות של הסצנה ועוד.
התמיכה עבור Mac OS X (גרסת הטייגר) נזנחה בגרסה זו.
ב-21 במאי 2013 יצאה גרסת 2013. בגרסה זו נוספה גלריית תוספים להורדה לתוכנה, אפשרות יצוא סצנות המודל כווידאו, יכולת הגדלה מוגברת במודלים וסרגל הכלים שופר, ואתר התוכנה עלה במראה חדש.
ב-28 בפברואר 2014 יצאה גרסת 2014. בגרסה זו נוספו כלי יצירת קשתות שונים, ויכולת מיון אובייקטים לפי סוגים.
הגלריה המקוונת עלתה במראה חדש וניתנה אפשרות להעלאת מודלים ישירות באתר והועלתה מגבלת ההעלאה לחמישים מ"ב במקום עשרה.
ב-3 בנובמבר 2014 יצאה גרסת 2015. בגרסה זו נוספה לראשונה גרסה עבור מחשבי 64 סיביות.
נוספו כלים חדשים; מלבן מתכוונן לפי זווית, וסוג רביעי של קשת – משיכה לפי שלוש נקודות.
תקופת הניסיון לגרסת Pro הוארכה מ-8 שעות ל-30 יום.
ב-18 בנובמבר 2015 יצאה גרסת 2016. בגרסה זו נוספה יכולת נעילת הצירים על קו מקביל במודל, והשמירה בענן שופרה.
התוכנה בעלת הפטנט האמריקאי 66282279 עם הטכנולוגיה שלה: Push & Pull.
הפטנט נרשם בנובמבר 2000 וזכה בספטמבר 2003.
Sixteen Going on Seventeen (תרגום חופשי לעברית: בת שש-עשרה, עוד מעט שבע-עשרה) הוא שיר שנכתב והולחן ב-1959 על ידי הצוות רוג'רס והמרשטיין למחזמר צלילי המוסיקה.
השיר מספר על ליזל, דמות במחזמר, שעודנה בת 16. בגיל זה תהיות רבות ושאלות לא פתורות, ועל כן מציע לה רולף, הדוור של משפחת פון טראפ, שהוא גדול מליזל בשנה, להדריך אותה בגיל המבלבל.
בהמשך הסיפור, עם זאת, יהפכו השניים לאויבים.
בסרט "צלילי המוסיקה" משנת 1965, רולף וליזל שרים את השיר במבנה גזיבו.
מאז הפך אותו גזיבו, הנמצא בזלצבורג, לאתר תיירותי.
בנוסף, בקטע נוסף בסרט שרות דמויותיהן של מריה פון טראפ וליזל את השיר לאחר חזרתם של הזוג פון טראפ מירח הדבש שלהם.
Sixdegrees.com היה אתר רשת חברתית מקוונת שפעל בשנים 1997 – 2000. הוא קיבל את שמו מהמושג שש דרגות של הפרדה והוא אפשר למשתמשים לנהל רשימות של חברים, קרובי משפחה ומכרים באתר, וגם להזמין אנשי קשר חיצוניים להירשם באתר.
משתמשים יכלו לשלוח הודעות ולפרסם פריטים לאנשים בדרגת הקרבה הראשונה, השנייה והשלישית שלהם, ולראות את הקשר שלהם לכל משתמש אחר באתר.
זה היה אחד הביטויים הראשונים של אתרי רשתות חברתית בתצורה דומה למה שאנחנו רואים היום.
לאחר עלייתו של Six Degrees, קמו אתרי רשתות חברתיות מוצלחים יותר דוגמת MySpace, Facebook, LinkedIn ועוד.
חברת MacroView (ששמה השתנה בהמשך ל-SixDegrees) אשר פיתחה את האתר, הוקמה על ידי המנכ"ל אנדרו ויינרייך והתמקמה בניו יורק.
בשיא הצלחתה, לחברה היה כ-100 עובדים, לאתר היה מעל לשלושה מיליון משתמשים רשומים, וכ-4,000 משתמשים חדשים הצטרפו בכל יום לאתר.
Sixdegrees.com קידם את עצמו כממשק המאפשר לאנשים ליצור קשר אחד עם השני ולשלוח הודעות.
אולם, בעוד שהאתר הצליח למשוך אליו מיליוני משתמשים, הוא לא הצליח להפוך לעסק יציב, ובשנת 2000, האתר נסגר.
בין הסיבות שהובילו לסגירת האתר, הייתה העובדה שעולם הפרסום באינטרנט באותם ימים היה עוד בחיתוליו, כך שלא היה מספיק מפרסמים שיכלו לתמוך בהוצאות הגוברות של האתר.
בנוסף, משתמשים שהיו רשומים לאתר התלוננו על כך שהיה מעט פעולות אשר ניתן היה לבצע באתר לאחר קבלת בקשות חברות, וכי רוב המשתמשים לא היו מעוניינים בליצור קשרים עם אנשים זרים.
הפטנט של האתר נקנה על ידי YouthStream Media Networks בשנת 2000, עבור סכום של 125 מיליון דולר.
ב-2010, SixDegrees.com נפתח מחדש, אבל הוא זמין רק עבור אנשים שהיו רשומים כבר בעבר.
משתמשים חדשים יכולים להירשם רק באמצעות קבלת הזמנה.
האתר Sixdegrees.com אפשר למשתמשיו ליצור פרופילים אישיים, לנהל רשימות חברים, והחל מ-1998, לגלוש ברשימות החברים של חבריהם.
כל אחת מהיכולות הללו היו קיימות בצורה מסוימת לפני Sixdegrees.com.
רוב אתרי ההיכרויות ואתרים קהילתיים אפשרו לנהל פרופיל אישי.
תוכנות כמו ICQ אפשרו ליצור ולערוך רשימה של חברים.
אך, Sixdegrees.com היה הראשון לשלב את שלל האפשרויות הללו.
בנוסף, אנשים שאישרו כי הם מכירים משתמש קיים באתר, אך לא נרשמו לאתר עצמו, המשיכו לקבל הודעות דואר אלקטרוני מזדמנות המכילות עדכונים ובקשות הצטרפות.
Skein היא משפחה של פונקציות גיבוב קריפטוגרפיות שפותחה ב-2010 על ידי ניילס פרגוסון ועמיתיו במטרה להציעה לתחרות תקן הגיבוב הפדרלי של NIST שבה הפסידה בסופו של דבר ל-Keccak.
פונקציית גיבוב נחשבת לסוס עבודה של הקריפטוגרפיה המודרנית והיא שכיחה בכל מערכת אבטחה מודרנית כחלק מחתימה דיגיטלית, מנגנון סיסמאות, קישור אינטרנטי מאובטח, ניהול מפתחות הצפנה, אנטי-וירוס וכמעט כל פרוטוקול קריפטוגרפי.
בשל חולשות, חלקן תאורטיות שהתגלו בפונקציות הגיבוב ממשפחת SHA, נערכה על ידי NIST תחרות פתוחה לבחירת תקן גיבוב מדור חדש SHA-3. למרות שעדיין אין צורך מיידי במעבר לתקן החדש, הדעה הרווחת היא שבעתיד הקרוב מרבית היישומים יעברו.
מארגני התחרות הצהירו כי למרות בדיקות מעמיקות שנעשו על ידי מומחים רבים לא נמצאו כשלים או פגמים חמורים באף אחד מחמשת המועמדים המובילים שהוצעו לתקן, ביניהם Skein והם הוצהרו כבטוחים לשימוש.
Skein מעוצבת במיוחד להשגת גמישות, ביצועים, ביטחון ופשטות אופטימליים והיא מהירה מאוד הן בחומרה והן בתוכנה עם זיכרון פנימי באורך 200 בתים.
ניתן ליישמה גם בחומרת 8 ביט כמו כרטיס חכם בשטח של 100 בתים.
Skain-512 פועלת במהירות של 6.1 CPB על מעבד 64 ביט, במילים אחרות על מחשב ממוצע Skein יכולה לגבב מעל 500MB לשנייה לליבה, שזה מהיר פי שניים ויותר מ-SHA-2. בתצורת עץ גיבוב (Tree Hash) להלן, אפשר להגיע לביצועים טובים אף יותר על ידי יישום מקבילי.
Skein נחשבת לפונקציית גיבוב בטוחה בעיצוב שמרני המבוססת על צופן בלוקים Threefish במצב הפעלה שנקרא UBI שהוא גרסה של מטיאס-מאייר-אוסאס.
היא מגיעה בשלוש מידות שונות בהתאם לגודל הזיכרון הפנימי: Skain-256, Skein-512, Skein-1024 כאשר הפלט יכול להיות בכל אורך רצוי.
כוונת המפתחים היא ליצור חלופה טובה לאלגוריתמים הקיימים באופן שלא יהיה צורך בשינויים מהותיים במערכות קיימות.
מסיבה זו Skein נבנתה תוך ראייה רחבה שתהיה כלי שימושי במגוון תחומים כמו מחולל פסאודו-אקראי, צופן זרם, פונקציית גזירת מפתח או פונקציית אימות.
Skein (פְּקַעַת בעברית) בנויה משלושה רכיבים עיקריים:
צופן הבלוקים Threefish הוא צופן בלוקים בר-התאמה פשוט ומהיר המקבל בלוק קלט, מפתח הצפנה ו-tweak המשרת כמו וקטור אתחול ומחזיר בלוק מוצפן.
הרעיון הבסיסי בצופן הוא שלוש פעולות פשוטות: XOR, חיבור והזזה מעגלית בהיסטים קבועים, שמופעלות במספר חזרות גבוה בניגוד לצופן המכיל פעולות מרכבות יותר אך עם פחות חזרות.
Threefish פותח בשביל Skein אם כי יכול לשמש באופן עצמאי.
מבנה UBI הוא מצב הפעלה בסגנון מטיאס-מאייר-אוסאס (כמתואר בתרשים), הפועל מעל צופן בלוקים בר-התאמה (tweakable) עם בלוק ומפתח הצפנה בגודל זהה ועם tweak.
מסר באורך מקסימלי של בתים.
מבנה UBI מעבד בלוק אחר בלוק עם tweak שונה עבור כל בלוק.
כאשר בנוסף קיים בלוק מיוחד שנקרא "בלוק קונפיגורציה" המכיל פרטים שונים אודות התצורה הנבחרת והוא מעובד ראשון.
כדי להתאים את Skein למגוון השימושים האפשריים הוא כולל מספר אופציות:
שדה הכולל מפתח הצפנה סודי, באופן זה הפונקציה תשמש כקוד אימות מסרים או פונקציה לגזירת מפתח הצפנה.
הבלוק הראשון המכיל את המידע על אופן השימוש בפונקציה.
מחרוזת כלשהי המכילה מידע ספציפי למשתמש, כך שאפשר להתאים את Skein לשימוש אישי.
שדה זה משפיע על הפלט.
אופציה המאפשרת שילוב מפתח ציבורי של המשתמש על מנת ליצור ערך גיבוב מהמסר עם המפתח, כך שמסר המיועד לחתימה דיגיטלית עם מפתחות שונים יפיק ערך גיבוב שונה עבור כל מפתח.
משולב יחד עם השדה הראשון על מנת להפיק מפתחות הצפנה רבים ממפתח מאסטר יחיד.
אם משתמשים בפונקציה כצופן זרם או כפונקציית גיבוב רנדומלית, ערך זה משמש כווקטור אתחול.
זאת על מנת להבטיח ששני מסרים זהים תמיד יפיקו תוצאה אחרת.
במידה ואין קלט הפונקציה תשרת כמחולל פסאודו-אקראי.
פונקציית הפלט שמחזירה את ערך הגיבוב.
אם אורך הקלט בסיביות אינו מתחלק ב-8 (אינו בבתים שלמים), מוסיפים סיבית "1" בסוף הקלט ומאפסים את יתרת הסיביות עד שמגיעים למחרוזת בתים שלמים.
במקרה זה קובעים את הדגל (חלק מה-tweak להלן).
בדרך זו קל להסיר את הריפוד מבלי לדעת מה היה אורך המסר בדיוק.
אם אורך הקלט הוא בתים, מוסיפים בתי אפס בסופו כדי להשלימו לבלוק אחד לפחות באורך בתים.
אם אין קלט יתקבל בלוק אחד ריק.
כלומר התוצאה צריכה להיות בלוקים באורך בתים כל אחד כאשר .
ה-tweak הוא משתנה עזר באורך 128 סיביות (16 בתים) המחולק לשדות ערכים ברמה של סיביות כמתואר בתרשים.
גיבוב מסר נעשה על ידי הפעלה של UBI במספר חזרות רצוי לפי הנוסחה הבאה:
הערך מייצג את ה-tweak שכולל את שלושת השדות , וכן כשהם מקודדים כמספר שלם באורך 128 סיביות (באמצעות פונקציה להמרת מערך בתים למילה) בנוסף לסיביות הדגלים הבאים; דגל בלוק ראשון , דגל בלוק אחרון ודגל ריפוד .
הביטוי פירושו הצבת הסיבית בפוזיציה 126 ב-tweak וכן לגבי הערכים הבאים.
את שדה הפוזיציה שהיא אופסט לבלוק הנוכחי מעדכנים כך דהיינו מספר הבלוק כפול מספר המילים לבלוק (למעט בבלוק האחרון שהוא אם המסר אינו מתחלק לבלוקים שלמים).
רק בבלוק הראשון ו- רק באחרון, בכל היתר הם אפס.
בכל סבב מעבדים את ערך הביניים מסבב קודם ובלוק הקלט הבא באמצעות צופן הבלוקים הפנימי בשילוב עם ה-tweak וערך הביניים המשמש כמפתח הצפנה ואת התוצאה מחברים ב-XOR עם הבלוק הנוכחי.
כל קריאה ל-UBI מתבצעת עם ערכים שונים מסיבה זו התוצאה תהיה תמיד שונה ללא קשר לקלט.
הקריאה הראשונה ל-UBI נעשית עם בלוק קונפיגורציה, הכולל פרטים אודות אופן השימוש שנבחר.
יתר הקריאות למעט האחרונה הן של בלוקים של המסר בזה אחר זה.
לסיכום תצורת גיבוב רגילה נראית כך:
הוא מחרוזת אפסים באורך בתים ו- הוא בלוק הקונפיגורציה המפורט בטבלה.
הביטוי המקודד לפי הטבלת הסוגים להלן, פירושו שזהו בלוק הקונפיגורציה, ההכפלה ב- היא דרך לתאר הכנסת הערך לפוזיציה המתאימה ב-Tweak .
הקריאה האחרונה לפונקציה היא לצורך הפקת פלט הגיבוב הסופי.
הפונקציה מקבלת את ערך הביניים (האחרון שהתקבל) ומספר סיביות הפלט הרצויות ומחזירה את ערך הגיבוב באורך הרצוי על ידי חזרה על פונקציית הפלט במספר הפעמים הדרוש ושרשור התוצאות למחרוזת אחת ארוכה.
אורך הפלט המקסימלי הוא בתים.
פונקציית הפלט קוראת ל-UBI עם מונה פנימי בגודל 8 בתים המתחיל באפס, כדלהלן:
Skein כולל מערכת הארגומנטים שפותחה כדי לאפשר תאימות לאחור והוספת אופציות בעתיד.
האופציות מעובדות בעזרת UBI לפי הסדר.
כל קלט מתאפיין בסוג שונה עבור קידוד ה-tweak.
בכל מקרה התוספת אינה משפיעה על ביצועי האלגוריתם.
הפרמטרים האפשריים של Skein כוללים:
סמל ערך תיאור key 0 מפתח MAC או KDF cfg 4 קונפיגורציה prs 8 פרסונליזציה PK 12 מפתח ציבורי (עבור חתימה דיגיטלית) kdf 16 מזהה מפתח עבור KDF non 20 ערך חד פעמי Nonce עבור צפן זרם msg 48 קלט out 63 פלט
בלוק הקונפיגורציה באורך 32 בתים מכיל את השדות הבאים:
מחרוזת כלשהי באורך 4 בתים לפי בחירת המשתמש.
עבור התקן נקבעה ל-"SHA3" או בייצוג הקסדצימלי
גרסת אלגוריתם כמספר שלם באורך שני בתים (גרסה נוכחית היא 1).
אורך הפלט הרצוי בסיביות המקודד כמספר שלם באורך שמונה בתים.
הכללת אורך המסר בבלוק הקונפיגורציה מבטיחה שתוצאת פונקציית הגיבוב על שני מסרים השונים רק באורכם (כגון אם מסר אחד הוא התחלה של מסר אחר), תהיה תוצאה שונה לגמרי.
בית אחד המייצג גודל עלה (בבלוקים) בעץ הגיבוב (רלוונטי רק בתצורת עץ).
בית אחד המייצג את מספר העלים האפשרי לרוחב (רלוונטי רק בתצורת עץ).
בית אחד המייצג את גובה העץ המקסימלי, אם אין מגבלה ערך זה נקבע ל-255 (רלוונטי רק בתצורת עץ).
הדרך המקובלת לשימוש בפונקציית גיבוב כקוד אימות מסרים היא בתצורת HMAC.
אולם Skein מציעה דרך יותר יעילה כיוון שיש לה תקורה כמעט אפסית.
הפיכת Skein לקוד אימות מסרים פשוטה.
במקום להתחיל באפס מעבדים תחילה את בלוק המפתח ועם התוצאה מעבדים את בלוק הקונפיגורציה.
וכן כיוון שבדרך כלל מאמתים מספר מרובה של מסרים עם מפתח יחיד, אפשר לשפר ביצועים על ידי חישוב בלוק המפתח מראש.
הקונספט של עץ גיבוב מאפשר חישוב מקבילי של קוד גיבוב של מסרים ארוכים מאוד כמו קובץ וידאו.
במעבד מרובה ליבות אפשר לחלק את העבודה כך שכל מעבד יחשב במקביל חלק אחר של המסר.
ב-Skein ישנם שלושה פרמטרים בבלוק הקונפיגורציה שתומכים בעץ גיבוב: השדה - המייצג את גודל העלה לפי הנוסחה כאשר .
השדה המייצג את מקסימום העלים או הפריסה לרוחב של העץ לפי הנוסחה כאשר .
והשדה המייצג את גובה העץ המקסימלי, כאשר אם הגובה אינו מוגבל שדה זה נקבע ל-255.
Sjuan (נקרא בעבר גם TV4 Plus) הוא ערוץ טלוויזיה שוודי, הנמצא בבעלות קבוצת TV4 Group.
במקור, תוכנן שהערוץ ישדר אירועי ספורט, אך לפני השקתו הוחלט להרחיב את תחום שידוריו לתוכניות בידור ופנאי.
הערוץ נפתח ב-9 במרץ 2003, תחת השם TV4 Plus, שהיה שמו הרשמי עד 12 בספטמבר 2011. עם נתח צפייה של 4% בשנת 2009, הערוץ הוא הערוץ השביעי בגודלו בשוודיה.
ברשת הכבלים, מופץ הערוץ בידי מרבית מפעילי הטלוויזיה בכבלים.
הדבר נעשה באמצעות שילוב של הפצה דיגיטלית ואנלוגית.
בנוסף, הערוץ משודר באמצעות הלוויין.
הרשת הקרקעית, הערוץ משודר באופן מוצפן, כך שנדרש כרטיס על מנת לצפות בערוץ.
הערוץ משודר גם ב-Viasat החל מ-21 באפריל 2005.
הסמליל הראשון של הערוץ והגרפיקה שלו פותחו בשיתוף עם קמעונאית המותג הבריטי Kemistry (שמאוחר יותר גם יצרה את הגרפיקה עבור ערוץ TV4 בשנת 2004).
סמליל הערוץ הורכב מקובייה שלעיתים קרובות הסתובבו או נעו על המסך.
ב-5 בפברואר 2007 הערוץ קיבל סמליל חדש, ואריזה גרפית חדשה.
הסיסמה החדשה של הערוץ ומטרתו הפכו אותו לערוץ שמעורר השראה.
זה קרה עם ההשקה מחדש של הערוץ, שהגדילה את מספר הצופים של הערוץ ב-390%, באמצעות מסע פרסום לערוץ, שכלל פרסום בערוץ האם, TV4 ובשלטי חוצות ובעיתונים.
הערוץ הפך לשביעי בגודלו בשוודיה.
באביב 2009 הושק עיצוב חדש לערוץ.
הערוץ שינה את מטרתו מערוץ המעורר השראה לערוץ יותר רגוע, עם נעימות יותר רגועות.
ב-12 בספטמבר 2011 שינה הערוץ את שמו ל-Sjuan, והוצגו פרופילים חדשים לערוץ.
חדשות לא נכללו בתחילה בשידורי הערוץ.
עם זאת, מאוחר יותר הוחלט לשלב כמה תוכניות הקשורות לחדשות ולענייני היום בערוץ.
בסתיו 2005 הושקו כמה תוכניות חדשות בערוץ.
ב-2 במאי 2011 שודרו לראשונה בערוץ חדשות מקומיות.
2007 הייתה השנה הראשונה בה שידר הערוץ ברצינות.
הושקו תוכניות חדשות, ומאוחר יותר אותה שנה שודרו גם תוכניות מקוריות ראשונות.
באביב 2009 הערוץ הושק עם קדימונים מסחריים רבים, ובהם סדרות בכורה מערוץ TV4.
התוכניות הנצפות ביותר בשנת 2009
"Sitting on the Edge of the Ocean" (בעברית: "יושבת על הקצה של האוקיינוס") הוא סינגל שהוקלט על ידי הזמרת הוולשית בוני טיילר, מתוך אלבומה הרביעי, Goodbye to the Island.
השיר יצא לאור בנובמבר 1979, כסינגל השני מתוך האלבום.
לשיר יצאה גרסה בשפה הספרדית בשם, "Sola A La Orilla Del Mar".
השיר נכתב על ידי רוני סקוט וסטיב וולף, והופק על ידי אותם השניים גם כן, בדומה לסינגלים הקודמים של טיילר.
הבי סייד שיצא ביחד עם השיר היה "Baby I Just Love You", שנכלל באלבומה השלישי Diamond Cut, שיצא בשנת 1979 גם כן.
את השיר "Baby I Just Love You", החליטה טיילר לא להוציא כסינגל.
הווידאו קליפ הנלווה שיצא לשיר, צולם על שפת הים, ולא האוקיינוס, כשם השיר.
בקליפ, נראית טיילר כשהיא לובשת שמלה בצבע לבן, יושבת על גשר מעץ, ושרה את השיר.
מדי פעם ניתן לראות סצנות בהן רואים את השמים.
הקליפ לא הועלה לערוץ היוטיוב הרשמי של טיילר, אך הועלה למספר ערוצי יוטיוב אחרים.
בנובמבר 1979, זכה השיר במדליית זהב בפסטיבל הזמר הבינלאומי, אשר נערך בטוקיו, יפן.
Skin הוא סרט דרמה קצר אמריקאי משנת 2018, בבימויו של גיא נתיב, שגם כתב את התסריט יחד עם שרון מימון, ובהפקת רעייתו של נתיב, ג'יימי ריי ניומן.
הסרט זכה בפרס האוסקר בקטגוריה של הסרט הקצר הטוב ביותר בטקס פרסי אוסקר ה-91. במאי הסרט, גיא נתיב, זכה בפסטיבל הסרטים הבינלאומי בטורונטו בפרס איגוד המבקרים הבין-לאומי עבור סרט זה.
ילד צעיר בשם טרוי (ג'קסון רוברט סקוט) מסתפר אצל אביו, ג'פרי (ג'ונתן טאקר), ומיד לאחר מכן יוצאת המשפחה לטיול באגם עם חברים.
הקבוצה, כולם לבנים, בעלי קעקועים רבים, מקשיבים בדרך למוזיקת הד באנגינג, ולאחר מכן יורים עם רובים לעבר מטרות.
ג'פרי מתגאה כי בנו יכול לירות ולפגוע במטרה עם רובה תקיפה, ומארגן הימורים בנושא.
לאחר מכן הוא מדבר עם בנו בנושא, והוא יורה ופוגע במטרות.
עם זכיותיהם בידם, פונים המשפחה והחברים לעבר חנות מכולת, שם ג'פרי וטרוי ממשיכים לשחק, בעוד אמם, כריסטה (דניאל מקדונלד), ממשיכה בשופינג.
בקופה, טרוי רואה גבר אפרו-אמריקאי, ג'יידי (אשלי תומאס), רוכש מצרכים בעודו אוחז בצעצוע.
טרוי מחייך אל האיש, אשר מחייך אליו בחזרה ומשחק עם הצעצוע להנאתו של טרוי.
בדיוק כאשר ג'יידי מסיים את הרכישה, מבחין ג'פרי באינטראקציה ביניהם, ומאשים את ג'יידי בכך שהוא "מתעסק" עם בנו.
ג'יידי מכחיש זאת, ואומר כי הוא רק משחק, וג'פרי משתמש כלפיו בכינוי גזעני, ושואל אותו אם יש לו בעיה.
בדרך החוצה אומר ג'יידי לג'פרי כי הוא הבעיה שלו.
כאשר ג'פרי צופה בג'יידי צועד לעבר מכוניתו, הוא קורא לחבריו, ומספר להם על האינטראקציה, מכנה את ג'יידי בעוד כינוי גזעני, ולאחר מכן מתחיל במהירות לעקוב אחריו.
מתוך מכוניתם מבחינה משפחתו של ג'יידי כי ג'פרי עוקב אחריהם ומנסה להזהיר אותו, אבל הוא מסתובב מאוחר מדי.
לאחר מכן מוכה ג'יידי מכות נמרצות במגרש החניה על ידי ג'פרי וחבריו, בעוד אשתו של ג'יידי מנסה להתקשר למשטרה.
כשהמכות נגמרות, שופך ג'פרי חלב על ג'יידי כעלבון אחרון.
טרוי צופה בכל האירוע מדלת החנות, כאשר כריסטה מודאגת מהאירוע.
כמה דקות לאחר מכן, אשתו של ג'יידי מחזיקה אותו במגרש החניה, מתחננת בפניו להישאר איתה, בעוד הקהל הלבן נוסע משם ולועג להם.
טרוי מביט החוצה מחלון המכונית, ויוצר קשר עין עם הבן של ג'יידי, ברוני (Lonnie Chavis), שהוא כמעט באותו גיל.
למחרת בערב, לאחר בילוי יומי של "גלישה" - פעילות שכרוכה בכך שטרוי יושב על ספה קשורה למשאית של ג'פרי, כאשר ג'פרי נוסע בדרכי עפר - שניהם נוסעים הביתה ומבחינים בטנדר שחוסם את הכביש.
כדי להזיז אותו, ג'פרי ניגש אל המכונית המסחרית.
ואז הוא נחטף והרכב נוסע משם.
ג'פרי נלקח למוסך של בית מהמעמד הבינוני, שם כמה אפריקאים-אמריקאים מסממים ומקעקעים אותו במשך לפחות עשרה ימים.
ברוני שם כדי לסייע, וג'יידי בתוך הבית מחלים מהמכות שספג.
בהמשך הלילה הטנדר נעצר על הכביש, וג'פרי מושלך החוצה ומתגלגל בחושך.
הוא רואה את ההשתקפות שלו בחלון, ומבחין כי העור שלו מקועקע לגמרי בצבע שחור.
בתוך הבית, כריסטה מתעוררת למשמע קול של מישהו מבחוץ.
היא טוענת אקדח וקוראת לעזרה.
בחוץ ג'פרי זוכה לקבלת פנים חמה מכלבו שמזהה אותו, אבל ג'פרי מודאג כאשר הליקוקים לא מסירים את הצבע השחור מעורו.
הוא מנסה לשטוף זאת במים ללא הועיל.
בפנים, כריסטה מצווה על טרוי להסתתר מתחת למיטה ולא לצאת.
ג'פרי חובט בדלת ופותח אותה.
כריסטה, מבחינה באדם שנראה כגבר שחור עירום בבית שלה, מזהירה אותו לצאת או שתירה בו.
למרות אי יכולתו לדבר בבירור, בגלל הטיפול שזכה לו במהלך החטיפה, מצליח ג'פרי בסופו של דבר לגרום לכריסטה להבין מי הוא, והיא מפילה את אקדחה.
בדיוק אז, נשמעת ירייה, ג'פרי מתמוטט, וטרוי נשאר עומד בפתח מאחורי ג'פרי מחזיק רובה.
ג'פרי שוכב על הרצפה, נראה מת.
Skin הוא סרט קצר באורך 11 דקות בבימויו של וינסנט או'קונל, בכיכובם של יואן ברמנר ומארשה רוז.
הסרט הופק על ידי Tapson/Steel Films וצולם בספטמבר 1995. התסריט נכתב בקיץ של אותה שנה על ידי המחזאית הבריטית שרה קיין.
וינסנט או'קונל היה מועמד לפרס "דוב הזהב" בקטגוריה "הסרט הקצר הטוב ביותר" בפסטיבל הסרטים הבינלאומי בברלין לשנת 1996.
התסריט של הסרט היה רק עבודתה השנייה של קיין, שנכתב אחרי יצירת הביכורים שלה "ארורים" בשנת 1995, אבל לפני "פדרה מאוהבת".
התסריט נכלל באוסף המלא של יצירותיה של שרה קיין, Sarah Kane: Complete Plays, שיצא לאור בשנת 2001.
ברמנר ורוז, שמעולם לא נפגשו קודם לכן לפני הפקת סרט זה, הכירו והפכו לזוג במהלך הצילומים.
לזוג נולדה בת, בשם הרמוני, על שם הבמאי הרמוני קורין.
בילי, גלוח ראש צעיר, מצטרף למתקפה גזענית אלימה ואכזרית על מסיבת חתונה שחורה בבריקסטון, לונדון, אבל אחר כך מוצא את עצמו נמשך למארשה, אישה שחורה שדירתה נראית מחלונו.
הוא מבקר את מרשה והזוג מקיים יחסי מין.
מנקודה זו, דינמיקת הכוחות בין השניים מתחילה להתהפך: בסצנות נפרדות, היא סוטרת את פניו שוב ושוב כשהוא קשור למיטה, מאכילה אותו אוכל לכלבים, ומקרצפת את הקעקועים שלו עם אקונומיקה.
לבסוף, מרשה חורטת את שמה על גבו.
למרות התחנונים שלו, היא נפרדת ממנו ומוצאת נחמה עם קאת, שותפה לדירה, בעוד שבילי לוקח מנת יתר של סמים ונוויל מציל את חייו.
שם השחקן/ית שם הדמות יואן ברמנר בילי מארשה רוז מארשה אגניישקה ליגט קאט ימי אג'יבאד נוויל דייב אטקינס אמא ג'יימס באנון טרי דומיניק ברונט מרטין גרג דונלדסון ניק
"Six Feet Under" הוא סינגל הבכורה של הזמרת-יוצרת האמריקאית בילי אייליש.
השיר יצא לאור ב-17 בנובמבר 2016, על ידי חברות התקליטים דארק-רום רקורדס ואינטרסקופ רקורדס, כסינגל שלא מתוך אלבום.
השיר הועלה לראשונה ל-SoundCloud והיה זמין להשמעה בשאר רשתות הסטרימינג פרק זמן לאחר מכן.
השיר בדומה ל-"", "" ו-"Wish You Were Gay" נכתב על ידי פיניאס או'קונל שגם הפיק אותו.
האודיו הרשמי של השיר הועלה לערוץ היוטיוב של בילי אייליש ב-25 ביולי 2018, שנתיים לאחר צאתו כסינגל.
נכון למרץ 2020, מונה הצפיות שלו עומד על למעלה מ-10 מיליון צפיות.
בהמשך, פורסם הווידאו קליפ הרשמי של השיר, אשר זכה להצלחה גם כן.
באוגוסט 2016, הועלתה ליוטיוב הופעה של אייליש עם השיר, אשר זכתה להצלחה וצברה למעלה מ-23 מיליון צפיות.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)זהב500,000בריטניה (BPI)כסף200,000מקסיקו (AMPROFON)זהב30,000פולין (ZPAV)זהב10,000פורטוגל (AFP)זהב5,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם17 בנובמבר 2016הזרמת מוזיקה • הורדה דיגיטליתדארק-רום • אינטרסקופ
Sittin' on Top of the World (בעברית: יושבת על גג העולם) הוא אלבום האולפן השישי של הזמרת האמריקאית ליאן ריימס והאלבום השלישי שיצא שלא באופן עצמאי.
האלבום יצא על ידי חברת התקליטים קורב רקורדס ב-5 במאי 1998. הוא זכה להצלחה כאשר הגיע למעמד פלטינה בארצות הברית על מכירות של מיליון עותקים.
גם בקנדה הצליח להגיע למעמד פלטינה ובממלכה המאוחדת ואוסטרליה הגיע למעמד זהב.
סטיבן תומאס ארלוויין מ-AllMusic נתן לאלבום ציון של 2.5 מתוך 5 כוכבים כאשר כתב: "רק 3 שירים מתוך האלבום אפשר לטעון שהם שירי קאנטרי וגם הם בקושי מתאימים לתיאור.
רוב השירים הם שירי מיד-טמפו פופ".
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000הממלכה המאוחדת (BPI)זהב100,000קנדה (Music Canada)פלטינה100,000
Sit Still, Look Pretty (בעברית: שב בשקט, תראה יפה) הוא אלבום הבכורה של הזמרת האמריקאית דאייה.
האלבום יצא לאור ב-7 באוקטובר 2016 על ידי חברות התקליטים רד מיוזיק, Artbeatz ו-Z.
מדינהתאריך יציאהפורמטחברת תקליטיםמקורעולם7 באוקטובר 2016תקליטור • הורדה דיגיטליתרד מיוזיק • Artbeatz • Z
Sixteen (בעברית: שש עשרה) הוא סינגל שהוקלט על ידי הזמרת-יוצרת הבריטית אלי גולדינג, מתוך האלבום Brightest Blue.
השיר יצא לאור ב-12 באפריל 2019, על ידי חברת התקליטים פולידור רקורדס.
השיר הגיע למקום 21 במצעד הסינגלים הבריטי.
השיר נכתב על ידי אלי גולדינג, ריי, ג'ו קירנס ופרד אגיין והופק על ידי פרד אגיין, מייק וייז ואיאן קירקפטריק.
הווידאו קליפ הרשמי של השיר פורסם ב-17 באפריל 2019, בשידור חי והועלה לערוץ היוטיוב של אלי גולדינג.
בקליפ, ניתן לראות את גולדינג מבצעת את השיר ובמהלכו מראים קטעים של עלילת שני נערות.
מדינהתאריםמכירותבריטניה (BPI)זהב400,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 באפריל 2019הזרמת מוזיקה • הורדה דיגיטליתפולידור
"Skeletons" (בעברית: "שלדים") הוא שיר שבוצע על ידי הזמרת האזרית דיאנה האג'ייבה.
דיאנה ייצגה את אזרבייג'ן עם השיר באירוויזיון 2017. השיר יצא לאור ב-11 במרץ 2017, ושוחרר להורדה דיגיטלית ב-15 במרץ.
את השיר הלחינו איסה מליקוב וסנדרה ביורמן, שהלחינה גם את השיר הזוכה של המדינה בשנת 2011, Running Scared.
ב-5 בדצמבר הוכרז כי דיאנה תייצג את המדינה באירוויזיון 2017, השיר יצא לאור ב-11 במרץ.
האג'ייבה הוגרלה לשיר בחצי הגמר הראשון אשר נערך ב-9 במאי בקייב, אוקראינה.
היא סיימה במקום השמיני מתוך 18 מדינות כשהיא מקבלת 150 נקודות ומעפילה לגמר, בגמר, הופיעה בסדר השירים בשיר מספר 12, סיימה במקום ה-14 מתוך 26 מדינות כשהיא צוברת 120 נקודות.
42 נקוודת מצבעות הקהל (מקום 11) ו-78 נקודות מחבר השופטים (מקום 12).
Sisters of Avalon הוא אלבום האולפן החמישי של הזמרת האמריקאית סינדי לאופר.
הוא הופץ ביפן ב-15 באוקטובר 1996 על ידי סוני מיוזיק אנטרטיינמנט יפן.
הקונספט של האלבום ושל שיריו עוסקים באפליות כנגד מיעוטים, בזכויותיהן של הנשים, ההומוסקסואלים וכולי.
שירים כמו "Love to Hate" ו"You Don't Know" מדברים על השחתות של תעשיות המוזיקה והבידור למיניהן.
"Skibet skal sejle i nat" (בעברית: "הספינה עוזבת הלילה") הוא שיר שבוצע על ידי הצמד הדני בירטה וילקה וגוסטב וינקלר.
השיר ייצג את דנמרק בהופעת בכורתה, באירוויזיון 1957. השיר נכתב על ידי אריק פיין והולחן על ידי קאי מורטנסן.
השיר הושר תשיעי בסדר ההופעות, לפני שווייץ ואחרי צרפת.
במרכז מילות השיר עומדת וילקה ששרה לוינקלר שיר אהבה לפני שהוא עולה על ספינה ושט.
וינקלר מבטיח לה כי הוא לא ישכח את אהבתו אליה לעולמי עד.
מכיוון שמדובר בהשתתפותה הראשונה של דנמרק בתחרות, השיר נחשב לשיר הראשון שמושר בדנית בתחרות האירוויזיון.
ב-3 במרץ 1957, השיר בוצע על ידי הצמד בתחרות האירוויזיון.
השיר זכה במקום השלישי עם עשר נקודות (שתיים מהממלכה המאוחדת, שלוש מאיטליה וחמש מהולנד.
בסוף ההופעה, הצמד התנשק למשך 13 שניות, מה הפך את הנשיקה, לנשיקה הארוכה ביותר שבוצעה על בימת האירוויזיון.
Skate הוא סינגל של הצמד המוזיקלי האמריקאי סילק סוניק, המורכב מהזמרים האמריקאים ברונו מארס ואנדרסון פאאק.
השיר יצא לאור ב-30 ביולי 2021, כסינגל השני מתוך אלבום הבכורה של הצמד, An Evening with Silk Sonic, על ידי חברות התקליטים אטלנטיק רקורדס ואפטרמת' אנטרטיינמנט.
הצמד רמז על מוזיקה חדשה בחודשים שלפני צאת הסינגל.
ב-29 ביולי, הצמד פרסם פוסטים ברשתות החברתיות, הרומזים על צאת השיר.
בעוד שהלהקה עצמה התייחסה לרצועה כאל "ג'אם קיצי", ברולינג סטון נכתב כי השיר מספק "אווירות שמשיות".
סופי קאראן מ-Hypebeast חשב כי הרצועה היא "ללא ספק אחת ההצעות המוזיקליות המדבקות ביותר של השנה", והצמד ממשיך "לקחת רמזים מבניים מהמנגינות החלקות של שנות ה-70, ומוסיף שכבות של השירה ההרמונית שלהם כדי להוקיר את אחד העשורים המשפיעים ביותר על המוזיקה".
הווידאו קליפ של השיר פורסם לצד הסינגל ב-30 ביולי 2021. הקליפ בוים על ידי מארס, פלורנט דצ'ארד ופיליפ טאיאג.
בקליפ נראים מארס ופאאק מנגנים בתופים וסביבם נשים בגלגיליות.
"Sit Still, Look Pretty" הוא סינגל של הזמרת האמריקאית, דאייה, שיצא, על ידי חברות התקליטים רד מיוזיק, Artbeatz ו-Z, ב-4 בספטמבר 2015, כסינגל השני מהמיני-אלבום הראשון שלה, Daya, ומאלבום האולפן הראשון שלה בעל אותו השם.
השיר נכתב על ידי ג'ינו ברלטה, מייק קמפבל ובריטן ניוביל, והופק על ידי סקוט ברוזנק, ג'וני ברלטה וסטיבן זאפ.
נכון לנובמבר 2022, השיר הושמע למעלה מ-465 מיליון פעמים בספוטיפיי.
דנה גץ, מ-Entertainment Weekly, כתבה על השיר כי: "[השיר] מוריד את [הבנים הטובים] לשוליים" ועוד תייג השיר כ-"קופצני, מעיף אותך לטיול".
מייק ואס מ-Idolator אמר כי המקהלה "מעצימה" והצהיר כי: "[השיר] ממשיך מהנקודה שבה 'Hide Away' הפסיק - בכך שהוא קצת מרדני וניתן הרבה לקשר אליו." המגזין בילבורד דירג את השיר במקום ה-47 ברשימת "100 שירי הפופ הטובים ביותר לשנת 2016".
הווידאו קליפ של השיר יצא בערוץ היוטיוב של דאייה ב-10 בספטמבר 2016. נכון לנובמבר 2022, הווידאו קליפ נצפה למעלה מ-52 מיליון פעמים.
אזורתוארמכירותהממלכה המאוחדת (BPI)כסף200,000ארצות הברית (RIAA)2× פלטינה2,000,000
אזורתאריךפורמטחברת תקליטיםהערות ארצות הברית 4 בספטמבר 2015 הורדה דיגיטליתרד מיוזיק • Artbeatz • Z 29 במרץ 2016 40 שירי הרדיו המובילים
"Six Feet Under" הוא סינגל שהוקלט על ידי הלהקה השוודית סמאש אינטו פיסז.
הוא יצא לאור ב-25 בפברואר 2023, על ידי חברת התקליטים סוני מיוזיק, כסינגל שלא מתוך אלבום.
השיר הגיע למקום השני בסוורייטופליסטן, מצעד הסינגלים השוודי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.3 מיליון השמעות.
בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו בסיבוב ההצבעה השני במקצה הרביעי של התחרות, שם קיבל 701,606 הצבעות.
בגמר, דורג במקום השלישי עם 112 נקודות.
"Sitting on the Moon" (בעברית: "יוֹשֵׁב עַל הַיָּרֵחַ") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השישי שלו, (2006).
את השיר כתב, הלחין, הפיק וביצע המפיק המוזיקלי הגרמני-רומני מיכאל קרצו, שייסד את הפרויקט המוזיקלי.
במהלך העשור השני של המאה ה-21 זכה השיר לעדנה מחודשת כאשר פורסמו עשרות רמיקסים שונים שלו; אחד מהם זכה להצלחה בין-לאומית וצבר למעלה מאחד-עשר מיליון צפיות בסך הכול ביוטיוב.
במקור, נוצר רמיקס אחד בלבד עבור "Sitting on the Moon" כחלק מגרסת "פרייבט לאונג' רמיקס" שיצאה עבור .
במסגרת ההקלטות, הוחלט כי קרצו יקליט בעצמו את "", "Sitting on the Moon" ו-"Goodbye Milky Way".
הוא היה היחיד שהקליט את שירי האלבום, פרט להשתתפות משנית של לואיזה סטנלי ואנדרו דונלדס.
"Sitting on the Moon" נחשב לשיר קינה בו נעשה שימוש במוטיבים של הירח וכדור הארץ – ישיבתו של הדובר על הירח תוך צפייה בכדור הארץ מתארת את תחושת הבדידות והריחוק שהוא חש והדבר מתבטא גם בשורות: .
לאחר מכן, הוא זועק: .
מטרת השורה היא להדגיש את הגעגוע שהוא חש כלפי מושא אהבתו שאיננה עוד.
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.
ב-29 ביולי 2016, עשר שנים מיציאתו המקורית של השיר הוחלט להעלות את קליפ המילים הרשמי שלו לערוץ היוטיוב של אניגמה.
אזורתאריך יציאהפורמטחברת תקליטיםמקורכלל העולם22 בספטמבר 2006תקליטור • הורדה דיגיטליתוירג'ין
"Situation" הוא סינגל משנת 1982 של להקת הסינת'-פופ הבריטית יאזו.
השיר יצא לאור בבריטניה כבי-סייד לסינגל הבכורה של יאזו "Only You", שהגיע למקום השני במצעד הסינגלים הבריטי.
השיר יצא כסינגל בצפון אמריקה, הגיע למקום ה-73 במצעד בילבורד הוט 100 בארצות הברית, ול-40 הראשונים במצעד הקנדי, בשיאו הגיע למקום ה-31. בסוף קיץ 1982 הפך השיר לשיר הראשון של יאזו שהגיע לראש מצעד בילבורד הוט דאנס קלאב פליי, ונשאר במקום הראשון במצעד זה במשך ארבעה שבועות.
הגרסה המוכרת ביותר שלו היא רמיקס אמריקאי של פרנסואה קבורקיאן.
גרסה זו נכללה בגרסה האמריקאית של אלבום הבכורה של יאזו "Upstairs at Eric's" משנת 1982, והיא הגרסה של השיר שזוכה להשמעות הרבות ביותר ברדיו בארצות הברית.
בשנים 1990 ו-1999, השיר עבר רמיקס על ידי מספר תקליטנים ידועים.
באוקטובר 1999, העניין המחודש בשיר הזניק את השיר למקום הראשון במצעד בילבורד הוט דאנס קלאב פליי בפעם השנייה.
בשנת 2006 דירג המגזין סלנט את השיר במקום ה-64 ברשימת "100 שירי הדאנס הגדולים ביותר".
טום ג'ונס ביצע גרסת כיסוי לשיר באלבומו משנת 1994 "The Lead and How to Swing It".
מצעד (1982)מיקום שיאבלגיה (Ultratop 50 פלנדריה)7הסינגלים המובילים בקנדה (RPM)31פינלנד (Suomen virallinen lista)16הולנד (הולנד טופ 40)16הולנד (סינגל טופ 100)18בילבורד הוט 10073סינגלים שחורים חמים בארצות הברית (בילבורד)31US Hot Dance Club Play (בילבורד)1
מצעד (1982)מיקוםבלגיה (Ultratop 50 Flanders)88סינגלים/אלבומי דיסקו/דאנס מובילים בארצות הברית (בילבורד)6 גרסת רמיקס 1990
מצעד (1990–1991)מיקום שיאבלגיה (Ultratop 50 פלנדריה)38צרפת (SNEP)40גרמניה (GfK)36סינגלים בריטיים (OCC)14US Hot Dance Club Play (בילבורד)46מכירות מוזיקת דאנס חמה בארצות הברית/מקסי סינגלים (בילבורד)28
מצעד (1999)מיקום שיאבלגיה (אולטרה-טיפ מבעבע תחת פלנדריה)17מחזה במועדון ריקודים חם בארצות הברית (בילבורד)1מכירות מוזיקת דאנס חמה בארצות הברית/מקסי סינגלים (בילבורד)8
קבוצת Sitronics Group היא קונגלומרט עסקים שפועל בתחום טכנולוגיית מידע.
הוא נכלל בין הגדולים ברוסיה בתחומה.
הקבוצה נמצאת בבעלות תשלובת "סיסטמה".
הקבוצה הוקמה בשנת 1997 בעיר זלנוגרד על בסיס מפעלים שהיו בבעלות תשלובת "סיסטמה".
החברה עסקה בייצוד מכשירי חשמל לבית.
בשנת 2005 לאחר רכישת חברות נוספות הוחלט להעביר מטה החברה למוסקבה.
בשנת 2008 הוחלט להפסיק יצור מכשירי חשמל ביתיים תחת מותג Sitronics.
בשנת 2006 נחתם הסכם עם חברת סימנס על שיתוף פעולה בתחום מערכות אבטחה.
בשנת 2007 החברה קיבלה חוזה עם ממשלת רוסיה להקמת מפעל לייצוד שבבים כאשר בבעלות "סיטרוניקס" יהיה 52% מבלעות המפעל.
בשנת 2010 החברה שחררה לשוק סמרטפון שניצל מערכת גלונאס.
בשנת 2012 הופסק מסחר במניות החברה בבורסה לניירות ערך של לונדון.
בשנת 2021 החברה נכנסה לתחום ניווט בעזרת לוויינים לצורכי ניטור ותנועת אוניות.
במקביל למהלך זה החברה רכשה 71% מחברת "ספוטניקס" שמתמחה בייצור לוויינים.
החברה פועלת בתחום הקמת עמדות טעינה לרכב חשמלי.
החברה פועלת להקמת מערכת לוויינים שמתוכננת לכלול כ-70 לוויינים.
הלוויינים נבנו על ידי חברה "ספוטניקס" שנמצאת בבעלות התשלובת.
כול הלוויינים משוגרים מקוסמודרום ווסטוצ'ני בעזרת משגר מדגם סויוז 2.1B.
הלוויינים נבנו כלווייני קיובסאט בגודל 3U.
"Sixteen Tons" הוא שיר על חייו של כורה פחם במכרות רוזווד שבמדינת קנטקי, שכתב הזמר-שחקן האמריקאי מרל טראוויס.
טראוויס הקליט את השיר לראשונה באולפני Radio Recorders בהוליווד, ב-8 באוגוסט 1946.
השיר יצא לאור לראשונה ביולי 1947 באלבומו "Folk Songs of the Hills" בהוצאת קפיטול רקורדס שהפך גם לתקליט זהב בארצות הברית.
השיר מתאר את חייהם הקשים של כורי פחם שעבדו במכרות הפחם בקנטקי.
השורה "another day older and deeper in debt" ("עוד יום עובר והחוב עמוק יותר") ששרה מקהלת הליווי בשיר, לקוחה ממכתב שכתב ג'ון, אחיו של טראוויס.
שורה הזו והשורה "I owe my soul to the company store" ("אני חייב את נשמתי לחנות החברה") מתייחסות לצורת התשלום לעובדי המכרה, שהתבססה על תשלום בתלושי זיכוי, שלא ניתן היה למוכרם, אלא רק להחליפם בסחורות שנמכרו בחנות החברה ועל שעבוד החובות לאלו שלא פרעו את חובם לחברה.
העובדים גם גרו בדרך כלל במעונות או בבתים בבעלות החברה, ששכר הדירה עבורם נוכה אוטומטית משכרם.
בארצות הברית, צורת תשלום זו נמשכה עד שהשביתות של עובדי המכרות והאיגודים שלהם אילצו את המנהלים לשים לה קץ.
השם "שישה עשר טון" מתייחס לנוהג של חניכת כורים חדשים.
באמצע שנות ה-20 של המאה ה-20, כורה נטה לכרות כשמונה עד עשרה טון ביום, בזמנים שבהם כורים חדשים נכנסו לעבוד, הכורים הוותיקים היו מתאמצים פחות, כך שהכורה החדש יכול היה "להרוויח שישה עשר טון" כבר ביומו הראשון (גודל התשלום היה יחסי לכמות הפחם שהפועל כרה באותו יום).
ארני פורד מטנסי הקליט את "Sixteen Tons" ב-1955 כבי-סייד של גרסת הכיסוי שלו לשיר "You Don't Have to Be a Baby to Cry" של זמר הקאנטרי, מון מוליקן.
השיר הגיע למצעד מוזיקת הקאנטרי של בילבורד בנובמבר ושהה במקום הראשון במשך עשרה שבועות.
הגרסה של פורד כיכבה במשך שמונה שבועות במצעד מוזיקת הפופ האמריקאי וארבעה שבועות במקום הראשון במצעד הסינגלים הבריטי בינואר ופברואר 1956. ב-25 במרץ 2015, גרסה זו נכנסה לרישום הלאומי להקלטות של ספריית הקונגרס.
הגרסה של פרנקי ליין לא יצאה לאור בארצות הברית אך נמכרה היטב בבריטניה.
הגרסה של פורד יצאה לאור ב-17 באוקטובר, ועד 28 באוקטובר מכרה 400,000 עותקים.
ב-10 בנובמבר נמכרו מיליון עותקים, ועד 15 בדצמבר נמכרו שני מיליון עותקים.
השיר הוקלט או בוצע בהופעה חיה על ידי מגוון רחב של מוזיקאים:
1955: להקת האורגים, רד סובין, בי.בי קינג, לארי קרוס, מרווין והצ'ירפס, אלביס פרסלי,
1956: יואן מק'קול ובריאן דיילי, מייקל הולידיי, אדי ארנולד
לשיר יש גרסאות בשפות רבות, ביניהן צרפתית, איטלקית, גרמנית, פינית, שוודית, איסלנדית, הולנדית, ספרדית, פורטוגזית, סרבית, צ'כית, רוסית, הונגרית, פולנית, סינית ויפנית.
השיר תורגם לעברית בידי עמוס אטינגר ובוצע לראשונה על ידי בני אמדורסקי בשנת 1974.
השיר בגרסה באנגלית הוקלט על ידי איש התקשורת הישראלי רפי גינת, ויצא לאור באלבום שיריו בשם "בחירות אישיות" בשנת 2004.
הגרסה של אריק ברדון לשיר "Sixteen Tons" הוא שיר הפתיחה של הסרט האמריקאי משנת 1990 "ג'ו נגד הוולקנו".
השיר מופיע בפרק הבכורה של העונה השנייה של סדרת הדרמה האמריקאית "הסמויה", שם מבצעים גרסת כיסוי של השיר במהלך סצנת בר.
השיר מופיע בפרק של סאות' פארק (עונה 22, פרק 9 "Unfulfilled"), שבו תושבי העיר הולכים לעבוד במרכז מיון חבילות באמזונס כמו כורים.
השיר מופיע בפרק "Bart Gets an Elephant" של סדרת ההנפשה "משפחת סימפסון", כשמארג' מכריחה את בארט לנקות את בית.
השיר מופיע בפרק "החוזה" מתוך העונה השלישית של סדרת הדרמה האמריקאית "מד מן".
במשחק הווידאו "Fallout 76" , מופיעה הגרסה של פורד ל-"Sixteen Tons".
השיר הוא גם חלק מהפסקול של עונה 5, פרק 3 של דרמת הפשע "פארגו".
בשנת 2023, השיר נכלל בפסקול של סרט המדע הבדיוני של הבמאי וס אנדרסון, "אסטרואיד סיטי".
Six-Five Special הייתה תוכנית טלוויזיה שבועית ששודרה ב-BBC מדי מוצ"ש בין ה-16 בפברואר 1957 ל-27 בדצמבר 1958. הייתה זו התוכנית הראשונה שהוקדשה להופעות חיות של זמרי ולהקות רוק אנד רול, שצולמו בפני קהל.
התוכניות יועדה לבני נוער וכללה גם מערכוני-מעבר קצרים בין השירים.
שמה נבע משעת השידור שלה: שש וחמש דקות בערב.
מראשית שידורי ה-BBC, מיד לאחר תום מלחמת העולם השנייה ועד 1957 היה נהוג בלוח השידורים ה"Toddlers' Truce" ("הפסקת הפעוטות").
השידורים לילדים נפסקו בשעה שש, ועד תחילת השידורים למבוגרים, בשעה שבע, לא שודרו תוכניות כלל.
זאת על מנת שהורים יוכלו להשכיב לישון את ילדיהם הצעירים.
עם הקמת תחנות הטלוויזיה המסחריות של ITV, נוהג הפסקת הפעוטות הפך ללא הוגן כלפי ה-BBC.
התוכנית Six-Five Special נועדה למלא בתוכן את רצועת השידור בין שש לשבע בערב.
בנוסף, שיר הפתיחה של התוכנית דיבר על רכבת בשם Six-Five Special, כלומר רכבת מיוחדת שיוצאת בשעה שש וחמישה, וקרא לקהל לעלות עליה.
מפיקי התוכנית היו ג'ק גוד וג'ו (ג'וזפין) דגלאס .
עם דאגלס ופיט מורי כמגישי התוכנית.
קריאתו של מורי בתחילת כל תוכנית "Time to jive on the old six five" ("זמן לרקוד עם השש-חמש הוותיק") הפכה לסמל התוכנית.
התוכנית הציגה זמרים ולהקות צעירים, שניגנו בעיקר בסגנון הסקיפל (חיקוי בריטי לרוק אנד רול מוקדם, בעיקר חיקויי רוקבילי ורית'ם אנד בלוז).
הזמרים הופיעו בקרב קהל הצעירים באולפן, והאווירה הייתה של מסיבה.
בין המופיעים בתוכנית נמנו טומי סטיל, לוני דונגן ועוד שלל הרכבים וזמרים בריטיים שחיקו כוכבים אמריקאים כגון ג.פ.
"ביג בופר" ריצ'רדסון, ג'ין וינסנט ואדי קוקרן שלא היו יכולים להופיע בתוכנית בעצמם, עקב הסכמים הדדיים בין איגודי המוזיקאים.
בין כותבי קטעי המעבר נמנו טרוור פיקוק וספייק מיליגן.
התוכנית הייתה בראשיתה נסיונית לשישה שבועות, אך בשל הפופולריות שלה, השתכנעו ב-BBC להמשיך אותה.
עם זאת, מנהלי התחנה דרשו מן המפיקים לשלב בה תוכני חינוך והדרכה לנוער.
החיכוך בין המפיקים, שרצו לספק לנוער שעה של בידור, לבין ההנהלה שחששה מתקריות (בשל מגבלות טכנולוגיות, התוכנית צולמה ושודרה בשידור חי) וביקשה לשלב תכנים חינוכיים, הובילה בסופו של גבר לפרישתו של גוד בתחילת 1958, שעבר לרשת ABC הבריטית ויצר שם את התוכנית !Oh Boy, שאיפשרה לו להגשים את חזונו.
SkyRoads (בתרגום חופשי: "דרכי שמיים") הוא משחק חלליות של חברת Bluemoon.
המשחק מבוסס על משחק בשם Kosmonaut שעבר כתיבה מחדש שארכה שלושה חודשים.
הגרסה השיתופית הופצה בשנת 1993 ונמכרה באינטרנט.
בעזרת מקש הרווח ומקשי החצים נוצר אפקט של "קפיצה ותזוזה".
חץ למעלה כדי לגרום לספינה להאיץ, וחץ למטה לגרום לה להאט.
המדדים בתחתית המסך הציגו את מהירות הספינה, רמת החמצן וכמות הדלק.
המד בצד שמאל הראה את ההתקדמות בשלב, המספר ליד ציין את כוח הכבידה בשלב, כשהמספר 100 מציין חוסר משקל ו-1700 כוח כבידה רב (כלומר לא ניתן לקפוץ).
קיימים גם מכשולים, כלומר שאם הספינה תגיע במהירות קטנה מדי היא תתפוצץ או שהקפיצה לא תהיה מספיק רחוקה והיא תיפול לחלל.
גם אם מלאי החמצן או הדלק ייגמרו המשימה תיכשל והמשחק נגמר.
כל שלב מסתיים במנהרה המסמלת ניצחון.
גרסת הדמו ושתי הגרסאות המלאות ניתנות להורדה חינמית מאתר הבית של החברה.
שחור: הקשת ימין/שמאל גורמת לספינה להמשיך בכיוון הזה עד שהיא מגיעה לצבע אחר או שתיפול לתהום.
ירוק כהה: מהירות הספינה תקטן.
ירוק בהיר: מהירות הספינה תגדל.
אדום בהיר: מוקש, עליה עליו תשמיד את הספינה.
בעקבות ההצלחה של Skyroads הפיצה חברת Bluemoon גרסה מיוחדת לחג המולד בשם "Skyroads XMAX-Special" עם שלבים שונים וקשים יותר.
הגרסה לא הייתה פופולרית כמו המקורית.
Skyfall (בעברית: שמיים נופלים) הוא סינגל שהוקלט על ידי הזמרת-יוצרת הבריטית אדל.
השיר יצא לאור ב-5 באוקטובר 2012, כסינגל הראשון והיחיד מתוך הפסקול של הסרט "סקייפול", תחת חסותן של חברות התקליטים קולומביה רקורדס ואקס-אל רקורדינגס.
השיר זכה להצלחה בין-לאומית ונמכר בעולם בסדר גודל של כ-7.2 מיליון עותקים, כבש 17 צמרות מצעדים, וזכה בכ-11 פרסים, בהם: פרס גראמי, פרס אוסקר, פרסי המוזיקה הבריטית, פרס גלובוס הזהב, ופרס איגוד מבקרי הקולנוע האמריקאי.
עם יציאתו נכנס השיר אל המקום השמיני במצעד הבילבורד הוט 100, השני במצעד הסינגלים הבריטי, והראשון במצעד שבצרפת.
השיר נכתב על ידי אדל ופול אפוורת', והופק על ידי אפוורת' גם כן.
אפוורת' אמר שביחד עם אדל, היה ניסיון להכיל בשיר את הסגנונות הישנים של הפסקולים האחרים בסדרת ג'יימס בונד.
השיר הוא שיר פופ, המשלב בתוכו מקהלה.
עם השיר הופיעה אדל לראשונה בטקס פרסי אוסקר ה-85, ב-24 בפברואר 2013. לאחר הופעתה, הוכרז כי השיר זכה באותו הטקס בפרס אוסקר בקטגוריית - "השיר המקורי הטוב ביותר".
אדל אמרה שכדי להתגבר על פחד הבמה שלה, היא לקחה כמה עצות מאיידה פילד, אשתו של רובי ויליאמס.
מוקדם יותר בטקס, שירלי באסי, ביצעה את השיר "Goldfinger", ללא כל קשר לסרט עצמו.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה 2×60,000ארצות הברית (RIAA)פלטינה 2×2,000,000בלגיה (BEA)פלטינה30,000בריטניה (BPI)פלטינה1,300,000גרמניה (BVMI)פלטינה300,000דנמרק (IFPI Denmark)פלטינה30,000מקסיקו (AMPROFON)פלטינה 2×120,000ניו זילנד (RMNZ)זהב7,500פינלנד (Musiikkituottajat)זהב5,214קנדה (Music Canada)פלטינה 5×400,000סיכוםבכל העולם7,280,000 מכירות + הזרמת מדיה בלבד
SkyTran היא מערכת תחבורה אישית מהירה המבוססת על מסילה עילית, שעליה ינועו בעזרת טכנולוגיית ריחוף מגנטי קרוניות הנושאות שניים עד ארבעה נוסעים כל אחת.
משקל הקרוניות ללא נוסעים כ-700 ק"ג כל אחת והן יוכלו לנוע במהירות של 100 עד כ-160 קמ"ש.
את הרעיון למערכת זו הציע לראשונה דאגלס מלאווקי בשנת 1990 והיא בפיתוח על ידי חברת .Unimodal Inc ואף נבנה אב טיפוס ראשוני המציג חלקית את פעולת המערכת.
מנגנון הריחוף המגנטי נבחן על ידי חברת ג'נרל אטומיקס וקיים שיתוף פעולה של חברת .Unimodal Inc עם סוכנות החלל האמריקאית, נאס"א, כדי להמשיך את פיתוחה של המערכת ולבחון אותה לראשונה באופן מלא וכולל.
הניסוי הציבורי הראשון של המערכת היה אמור להיבנות בתל אביב אך לבסוף הוחלט כי הוא לא יוקם.
ביולי 2014 פרסמה הנהלת החברה הודעה לפיה המערכת מוצגת בגודל מלא אצל התעשייה האווירית.
ב־14 באפריל 2015 אושרה העברת כספים לטובת המיזם בהרצליה, דבר המקדם משמעותית את המיזם בישראל.
עם זאת נכון ל-2023 המערכת עדיין לא בשלבי הקמה.
בשנת 2017 התפרסם במקומונים בנתניה כי פיילוט ראשון של הפרויקט שיחבר בין תחנת הרכבת ספיר לשכונת קריית נורדאו בעיר.
ב-4 בספטמבר 2018 אישרה הוועדה המקומית בעיר את הקמת המיזם.
אורך המסלול המיועד בשלב הפיילוט יהיה כ-600 מטרים.
ב-2019 פורסם כי המערכת הוצעה כחלופה זולה יותר לרכבת הקלה שהוצעה לתכנון בין נמל התעופה רמון לאזור העיר אילת עם אפשרות הארכה דרך העיר עד למעבר הגבול בטאבה.
עלות החלופה תהיה כחצי מיליארד דולר.
ביוני 2019 נחתם מזכר הבנות בין SkyTran לבין רשות הכבישים והתחבורה (RTA) של דובאי באיחוד האמירויות הערביות לפיתוח מערכת תחבורה מושהית Sky Pod.
בפברואר 2021, Reliance Industries הגדילה את אחזקותיה ב-skyTran ל-54.46% עם השקעה נוספת של 26.76 מיליון דולר, מה שהופך את Reliance Industries Limited לבעלת העניין העיקרית ב-SkyTran.
Sky Shield הוא שמה של מערכת לוחמה אלקטרונית מתקדמת לחסימת מכ"מים המותקנת על מטוסי קרב, תוצרת חברת רפאל.
המערכת מותקנת בפוד על מטוס קרב ומאפשרת הטעיית מכ"מי אויב בזירה עוינת ובכך מספקת אמצעי הגנה לכח תוקף.
המערכת יכולה ליצור מסדרון פעולה בטוח עבור מספר מטוסים.
הפוד מכסה ספקטרום מ-D Band עד KU Band, כולל אינטרפרומטר דיגיטלי לזיהוי אות, משדר "ESAT" בגרטור טכניקות לוחמה אלקטרונית מסוג (Digital Radio Frequency Memory).
המערכת נמכרה לחיל האוויר הברזילאי בשנת 2006 עבור מטוסי ה-AMX ולשימושים אחרים.
"Skyscraper" (בעברית: גורד שחקים) הוא הסינגל הראשון והמוביל מתוך "Unbroken", אלבום האולפן השלישי של זמרת הפופ האמריקאית דמי לובאטו.
הסינגל יצא לאור ב-12 ביולי 2011 דרך חברת התקליטים הוליווד רקורדס.
השיר נכתב על ידי טובי גד, לינדי רובינס והזמרת האסטונית קרלי קויב, שגם הקליטה את השיר, זאת לפני שהכותב שותף והמפיק של השיר טובי גד הציע אותו ללובאטו.
השיר קיבל את השראתו כאשר הכותבים התבוננו בתמונה בה נראה גורד שחקים יחיד עומד בין הריסות רבות, לאחר שסוף העולם הגיע בעקבות אפוקליפסה, כאשר השמש חודרת מבעד לעננים וגשם יורד קלות.
השיר הוא בלדה שמילותיה מדברות על להישאר חזק, על להראות חוזק אל מול בעיות ועל אמונה עצמית.
השיר נפתח במנגינת פסנתר יחיד, שמלווה עד מהרה בכלי הקשה, ונגמר באותה המנגינה ההתחלתית.
לובאטו מראה במהלך השיר טכניקות הגשה ונשימה שזיכו אותה בשבחים מצד מבקרי המוזיקה, בנוסף למילות השיר המפארות אותו ולמסר החזק שהוא מעביר למתבגרות צעירות, עצם חשיפת הקשיים האישיים של לובאטו דרכו.
גל ההצלחה נמשך גם מעבר לביקורות החיוביות; 'Skyscraper' כבש את המקום ה-10 במצעד האמריקאי היוקרתי בילבורד הוט 100, כאשר היו לו כ-176,000 הורדות דיגיטליות בשבוע הראשון ליציאתו, והוא הגיע למעמד אלבום זהב ב-4 באוקטובר 2011 ולמעמד אלבום פלטינה ב-24 באפריל 2012 בארצות הברית.
זה היה לפני שהתאשפזתי, לפני שהכל סוג של הכה במעריצים.
הלכתי למכון לגמילה והשתחררתי, ואז ניסיתי להקליט את 'Skyscraper' כי הקול שלי השתנה אבל זה פשוט לא היה אותו הדבר.
היה משהו בניסיון הראשון, בהיתקלות הראשונה בשיר שהיה סוג של קסום.
הוכנס בה כל כך הרבה רגש, ועד היום הזה, ההיתקלות הזו עדיין מאוד מיוחדת עבורי".
נכון ל-12 באוקטובר 2014, הסינגל מכר יותר מכ-1,500,000 עותקים ומדורג כסינגל השלישי הנמכר ביותר של לובאטו בכל הזמנים אחרי "Heart Attack" ו-"Give Your Heart a Break".
כאשר המנהל האישי שלה וחברת התקליטים הציעו לה עיבודים שונים לווידאו קליפ, היא קיבלה הצעה אחת מהבמאי המוערך מארק פלינגטון, שהפיק קליפים לזמרים רבים ומוכרים, כמו מייקל ג'קסון, ג'ון בון ג'ובי והפו פייטרס.
דמי מספרת שלפלינגטון הייתה פרשנות מוצלחת כאשר הוא הסב את השיר לעיבוד וידאו, ושהיא הייתה אסירת תודה על כך ולכן בחרה בו כמפיק.
הווידאו צולם באמצע מדבר המלח סולט פלאטס בונוויל שביוטה, וההפקה שלו נעשתה באווירה אינטימית כאשר במקום נכחו רק אנשי צוות הכרחיים כמו האמרגן, הצלם, המפיק, מעצבת השיער והמאפרת.
לובאטו ואנשי הצוות המצומצם הגיעו למקום במטוס פרטי, והצילומים נמשכו כ-12 שעות.
דמי מספרת שהיה לה קל יחסית לבטא את ההתרגשות במהלך הצילומים כאשר היא מציינת ש"הייתי סוג של מנותקת מהעולם האמיתי בכל מקרה", אולם מציינת שלעיתים היה לה קשה לא להיסחף עם הרגע, ושבין הטייקים לא יכלה לעצור את הדמעות.
יום אחרי הוצאתו של הסינגל, ב-13 ביולי, שודר הווידאו קליפ הרשמי שלו בהופעת בכורה ב-חדשות E!
שב, וביום שלמחרת השתחרר לחשבון ה-Vevo של לובאטו באתר יוטיוב ב-14 ביולי.
הביקורות על הווידאו היו חיוביות ביותר; מבקרת מוזיקה מאתר הבידור HitFix שיבחה את הווידאו קליפ באומרה כי:
כתב החדשות באתר MTV האמריקאי כתב על הווידאו קליפ כי:
ביקורת נוספת מצד כתב בידור של המגזין האמריקאי Entertainment Weekly מציינת כי:
טקס פרסי Do Something של VH1, הוליווד, לוס אנג'לס, קליפורניה.
הופעה ראשונה לאחר היציאה מהמכון לגמילה (18 באוגוסט 2011)
טקס פרסי ALMA, סנטה מוניקה, לוס אנג'לס, קליפורניה.
בשבוע יום הזיכרון העשירי לזכר פיגועי 11 בספטמבר.
את החלק הראשון שרה באנגלית ואילו השני בספרדית (11 בספטמבר 2011)
בתוכנית האירוח של אלן דג'נרס (20 בספטמבר 2011)
בתוכנית Dancing with the Stars, הגרסה האמריקאית לפורמט המקורי הבריטי רוקדים עם כוכבים (27 בספטמבר 2011)
בתוכנית בוקר טוב אמריקה (ב-6 ביולי 2012)
באירוע We Day מטעם ארגון Free The Children, יחד עם דארן כריס (ב-20 בספטמבר 2013)
באירוע צדקה לפרויקט המלגה של לובאטו (18 במרץ 2015)
Skywriter הוא אלבום האולפן השמיני של "חמישיית הג'קסונים" שיצא לאור במרץ 1973. באלבום זה קולו של מייקל כבר השתנה לטנור בוגר ואילו לקולו של ג'רמיין נוסף טון עמוק.
בשלב זה מייקל היה מתוסכל מהכיוון אילו פנתה הלהקה והתלונן בפני צוות המפיקים והכותבים של מוטאון על הסגנון המוזיקלי.
כל חמשת האחים החברים בלהקה עסקו בכתיבת חומרים עצמאיים, אך מוטואן מנעה מהם להקליט את השירים.
מכירות האלבום עמדו על 2.8 מיליון עותקים ברחבי האלבום ורק סינגל אחד הצליח להגיע ל-20 הגדולים במצעדי הפזמונים.
בשל סיבבו ההופעות של הלהקה זכה האלבום למעט קידום ויחסי ציבור ועל כן היה לאלבום הכי פחות מצליח של הלהקה עד אותה התקופה.
האלבום "Skywriter" יצא על תקליטור יחד עם האלבום "G.I.T.: Get It Together".
Skyscanner (תעתיק: סקייסקאנר) הוא אתר אינטרנט ויישומון סלולרי המכיל מנוע Metasearch לביצוע השוואת בין מחירי טיסות, בתי מלון, השכרת רכב, ברחבי העולם.
מטה החברה נמצא באדינבורו שבסקוטלנד.
מאז נובמבר 2016 האתר נמצא בבעלות חברת Ctrip, חברת הנסיעות הגדולה ביותר בסין.
האתר זמין במעל ל-30 שפות והוא משמש כ-60 מיליון איש בחודש.
החברה הוקמה בשנת 2004. שלושת המייסדים היו גארת' ויליאמס, בארי סמית', ובונמי גריימס.
האתר נוסד לאחר שגארת' היה מתוסכל מהקשיים שבמציאת טיסות זולות לאתרי סקי.
האתר פותח לראשונה והושק בשנת 2002. משרד החברה באדינבורו נפתח בשנת 2004.
בשנת 2011 רכשה Skyscanner את אתר הנסיעות Zoombu.
בספטמבר 2011 פתחה החברה משרד בסינגפור.
בשנת 2012 פתחה החברה משרד נוסף בבייג'ינג והחלה שותפות עם ביידו, מנוע החיפוש הגדול ביותר בסין.
עד 2013 החברה העסיקה בסך הכל בסביבות 180 עובדים.
בפברואר 2013 הודיעה החברה שהיא מתכננת לפתוח משרדי מטה במיאמי שבארצות הברית.
באוקטובר 2014 רכשה Skyscanner חברת פיתוח היישומים מבודפשט "Distinction".
עד פברואר 2015 החברה העסיקה בסך הכל 600 עובדים - פי שניים מכמות העובדים שהועסקו על ידי החברה 18 חודשים קודם לכן.
בינואר 2016 הודיעה החברה שהיא גייסה 192 מיליון דולרים לאחר ששווי החברה הוערך בכ-1.6 מיליארד דולרים.
בנובמבר 2016, חברת Ctrip, אשר היא חברת הנסיעות הגדולה ביותר בסין, רכשה את Skyscanner תמורת 1.75 מיליארד דולר.